nibzard/narodne-novine-full-text-markdown huggingface dataset:
### NN 119/2025 (10.9.2025.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za razdoblje od 1. listopada 2025. do 31. prosinca 2025.

Hrvatska energetska regulatorna agencija

1703

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 6. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 30/24 i 56/24), Hrvatska energetska regulatorna agencija je na 20. sjednici Upravnog vijeća održanoj 4. rujna 2025. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA RAZDOBLJE OD 1. LISTOPADA 2025. DO 31. PROSINCA 2025.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. listopada 2025. do 31. prosinca 2025. godine.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0347 EUR/kWh.

III.

Trošak nabave plina za zajamčenu opskrbu iz točke II. ove Odluke uvećava se kako slijedi:

– za 10 % za kalendarski mjesec u kojem je započelo pružanje zajamčene opskrbe,

– za 20 % za kalendarski mjesec koji slijedi iza mjeseca u kojem je započelo pružanje zajamčene opskrbe,

– za 30 % nakon isteka kalendarskog mjeseca koji slijedi iza mjeseca u kojem je započelo pružanje zajamčene opskrbe.

IV.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0084 EUR/kWh.

V.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina.

VI.

Ova Odluka objavit će se u »Narodnim novinama«, a stupa na snagu 1. listopada 2025.

Klasa: 391-35/24-01/32

Urbroj: 371-04-25-14

Zagreb, 4. rujna 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 119/2025 (10.9.2025.), Odluka o iznosu tarifnih stavki za zajamčenu opskrbu električnom energijom

HRVATSKA ENERGETSKA REGULATORNA AGENCIJA

1704

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 112. stavka 1. podstavka 1. točke 9. Zakona o tržištu električne energije (»Narodne novine«, broj 111/21, 83/23 i 17/25), Hrvatska energetska regulatorna agencija je na sjednici Upravnog vijeća održanoj 4. rujna 2025. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/22), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. listopada 2025. do 31. prosinca 2025., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (€/kWh) | | | Opskrbna naknada [€/mjes.] |
| ENJT | ENVT | ENNT |
| Visoki napon | |  | 0,149416 | 0,087892 | 4,645 |
| Srednji napon | |  | 0,141971 | 0,083512 | 4,645 |
| Niski napon | Crveni |  | 0,138708 | 0,081593 | 4,645 |
| Bijeli |  | 0,159094 | 0,093585 | 4,645 |
| Plavi | 0,138178 |  |  | 4,645 |
| Žuti | 0,108140 |  |  | 0,000 |

Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (€/kWh) | | | Opskrbna naknada [€/mjes.] |
| ENJT | ENVT | ENNT |
| Visoki napon | |  | 0,169800 | 0,099900 | 4,645 |
| Srednji napon | |  | 0,161300 | 0,094900 | 4,645 |
| Niski napon | Crveni |  | 0,157600 | 0,092700 | 4,645 |
| Bijeli |  | 0,180800 | 0,106300 | 4,645 |
| Plavi | 0,157000 |  |  | 4,645 |
| Žuti | 0,122900 |  |  | 0,000 |

II.

Ova Odluka objavit će se u »Narodnim novinama«, a stupa na snagu 1. listopada 2025.

Klasa: 391-35/25-01/1

Urbroj: 371-06-25-16

Zagreb, 4. rujna 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 119/2025 (10.9.2025.), Pravilnik o izmjenama Pravilnika o visini nagrade za rad odvjetnika prilikom obrana po službenoj dužnosti, obrana na teret proračunskih sredstava i odvjetnika kao opunomoćenika djeteta žrtve kaznenog djela

MINISTARSTVO PRAVOSUĐA, UPRAVE I DIGITALNE TRANSFORMACIJE

1700

Na temelju članka 18. stavka 2. Zakona o odvjetništvu (»Narodne novine«, broj 9/94., 117/08., 50/09. – ispravak, 75/09., 18/11., 126/21. i 98/25.), ministar pravosuđa, uprave i digitalne transformacije donosi

PRAVILNIK

O IZMJENAMA PRAVILNIKA O VISINI NAGRADE ZA RAD ODVJETNIKA PRILIKOM OBRANA PO SLUŽBENOJ DUŽNOSTI, OBRANA NA TERET PRORAČUNSKIH SREDSTAVA I ODVJETNIKA KAO OPUNOMOĆENIKA DJETETA ŽRTVE
 KAZNENOG DJELA

Članak 1.

U Pravilniku o visini nagrade za rad odvjetnika prilikom obrana po službenoj dužnosti, obrana na teret proračunskih sredstava i odvjetnika kao opunomoćenika djeteta žrtve kaznenog djela (»Narodne novine«, broj 22/22. i 100/22.) naziv Pravilnika mijenja se i glasi: »Pravilnik o visini nagrade za rad odvjetnika prilikom obrana po službenoj dužnosti, obrana na teret proračunskih sredstava i odvjetnika kao opunomoćenika žrtve kaznenog djela«.

Članak 2.

U članku 2. riječ: »djeteta« briše se.

Članak 3.

U članku 2.a riječ: »djeteta« briše se.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/21-01/77

Urbroj: 514-03-03/01-25-07

Zagreb, 4. rujna 2025.

Ministar
 Damir Habijan, v. r.
### NN 119/2025 (10.9.2025.), Rješenje o razrješenju ravnatelja Ravnateljstva civilne zaštite u Ministarstvu unutarnjih poslova

VLADA REPUBLIKE HRVATSKE

1699

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 4. rujna 2025. donijela

RJEŠENJE

O RAZRJEŠENJU RAVNATELJA RAVNATELJSTVA CIVILNE ZAŠTITE U MINISTARSTVU UNUTARNJIH POSLOVA

Razrješuje se dr. sc. DAMIR TRUT položaja ravnatelja Ravnateljstva civilne zaštite u Ministarstvu unutarnjih poslova, s danom 9. rujna 2025., zbog isteka mandata.

Klasa: UP/I 080-02/25-02/111
 Urbroj: 50301-15/07-25-2
 Zagreb, 4. rujna 2025.

Predsjednik
 mr. sc. Andrej Plenković, v. r.
### NN 119/2025 (10.9.2025.), Rješenje o imenovanju tajnice Koordinacije za gospodarstvo

Vlada Republike Hrvatske

1698

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 11. stavka 2. Poslovnika Vlade Republike Hrvatske (»Narodne novine«, br. 154/11., 121/12., 7/13., 61/15., 99/16., 57/17., 87/19., 88/20. i 68/24.), Vlada Republike Hrvatske je na sjednici održanoj 4. rujna 2025. donijela

RJEŠENJE

O IMENOVANJU TAJNICE KOORDINACIJE
 ZA GOSPODARSTVO

Imenuje se MAJA LEBAROVIĆ tajnicom Koordinacije za gospodarstvo.

Klasa: UP/I 080-02/25-01/205
 Urbroj: 50301-15/07-25-2
 Zagreb, 4. rujna 2025.

Predsjednik
 mr. sc. Andrej Plenković, v. r.
### NN 120/2025 (12.9.2025.), Pravilnik o izmjenama Pravilnika o provedbi Programa potpore za izostanak prihoda od svinjogojske proizvodnje zbog mjera suzbijanja afričke svinjske kuge

MINISTARSTVO POLJOPRIVREDE, ŠUMARSTVA I RIBARSTVA

1713

Na temelju članka 39. stavka 5. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21., 152/22. i 152/24.), ministar poljoprivrede, šumarstva i ribarstva donosi

PRAVILNIK

O IZMJENAMA PRAVILNIKA O PROVEDBI PROGRAMA POTPORE ZA IZOSTANAK PRIHODA OD SVINJOGOJSKE PROIZVODNJE ZBOG MJERA SUZBIJANJA AFRIČKE SVINJSKE KUGE

Članak 1.

U Pravilniku o provedbi Programa potpore za izostanak prihoda od svinjogojske proizvodnje zbog mjera suzbijanja afričke svinjske kuge (»Narodne novine«, br. 25/24. i 90/24.) članak 5. briše se.

Članak 2.

U članku 7. stavku 5. podstavci 5. 6. i 7. brišu se.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 404-01/23-01/99
 Urbroj: 525-13/857-25-30
 Zagreb, 8. rujna 2025.

Potpredsjednik Vlade
 i ministar
 David Vlajčić, v. r.
### NN 120/2025 (12.9.2025.), Pravilnik o prostornom i vremenskom ograničenju obavljanja gospodarskog ribolova na moru pridnenom povlačnom mrežom – koćom u 2025. godini

MINISTARSTVO POLJOPRIVREDE, ŠUMARSTVA I RIBARSTVA

1712

Na temelju članka 12. stavka 1. točke 1. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.), ministar poljoprivrede, šumarstva i ribarstva donosi

PRAVILNIK

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM U 2025. GODINI

Članak 1.

Ovim Pravilnikom propisuje se prostorno i vremensko ograničenje obavljanja gospodarskog ribolova na moru pridnenom povlačnom mrežom – koćom u 2025. godini.

Članak 2.

(1) Plovilima koja obavljaju ribolov pridnenom povlačnom mrežom – koćom zabranjen je ribolov u ribolovnim zonama C, D i E u razdoblju od 15. rujna 2025. godine u 00:00 sati do 14. listopada 2025. godine u 24:00 sata.

(2) Iznimno od stavka 1. ovoga članka, u ribolovnoj zoni E ribolov pridnenom povlačnom mrežom – koćom dozvoljen je u:

a. dijelu podzone E1 sjeverno od spojnice: rt Grota na otoku Cresu – rt Pelova na otoku Krku

b. podzoni E2.

(3) U skladu sa stavcima 1. i 2. ovoga članka, karta područja obuhvaćenog prostornim i vremenskim ograničenjem nalazi se u Prilogu 1. ovog Pravilnika i čini njegov sastavni dio.

Članak 3.

Odredbe članka 2. ovog Pravilnika ne utječu na odredbe Pravilnika o obavljanju gospodarskog ribolova na moru pridnenom povlačnom mrežom – koćom (»Narodne novine«, br. 102/17., 74/18., 20/19. i 107/20.) i Pravilnika o obavljanju ribolova u zaštićenim područjima, posebnim staništima i područjima s posebnom regulacijom ribolova (»Narodne novine«, broj 125/20.).

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/25-01/38
 Urbroj: 525-12/718-25-3
 Zagreb, 8. rujna 2025.

Potpredsjednik Vlade
 i ministar
 David Vlajčić, v. r.

PRILOG 1.

![](/files/_web/sluzbeni-dio/2025/133400/images/5443.jpg)
### NN 120/2025 (12.9.2025.), Pravilnik o izmjeni Pravilnika o postupku vaganja proizvoda ribarstva, evidencije vaganja te postupku i uvjetima odobravanja vaganja na ribarskim plovilima i u odobrenim objektima

MINISTARSTVO POLJOPRIVREDE, ŠUMARSTVA I RIBARSTVA

1714

Na temelju članka 44. stavka 5. Zakona o morskom ribarstvu (»Narodne novine«, broj 62/17., 130/17., 14/19., 30/23. i 14/24.), ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O POSTUPKU VAGANJA PROIZVODA RIBARSTVA, EVIDENCIJE VAGANJA TE POSTUPKU IUVJETIMA ODOBRAVANJA VAGANJA NA RIBARSKIM PLOVILIMA I U ODOBRENIM OBJEKTIMA

Članak 1.

U Pravilniku o postupku vaganja proizvoda ribarstva, evidencije vaganja te postupku i uvjetima odobravanja vaganja na ribarskim plovilima i u odobrenim objektima (»Narodne novine«, broj 50/19. i 47/20.) u članku 8. stavku 3 iza riječi »primjerak« stavlja se točka-zarez, a riječi »te za svaki unijeti i bar kod s markice kojom je označena tuna ili iglun oko repa;« brišu se.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-01/49
 Urbroj: 525-12/781-25-13
 Zagreb, 22. kolovoza 2025.

Potpredsjednik Vlade
 i ministar
 David Vlajčić, v. r.
### NN 120/2025 (12.9.2025.), Pravilnik o izmjeni Pravilnika o sadržaju i obliku prodajnog lista i sadržaju registra prvih kupaca

MINISTARSTVO POLJOPRIVREDE, ŠUMARSTVA I RIBARSTVA

1715

Na temelju članka 43. stavka 12. i članka 44. stavka 5. Zakona o morskom ribarstvu (»Narodne novine«, broj 62/17., 130/17., 14/19., 30/23. i 14/24.), ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O SADRŽAJU I OBLIKU PRODAJNOG LISTA I SADRŽAJU REGISTRA PRVIH KUPACA

Članak 1.

U Pravilniku o sadržaju i obliku prodajnog lista i sadržaju registra prvih kupaca (»Narodne novine«, broj 113/19., 45/20., 66/20., 148/23. i 85/25.) članak 8. mijenja se i glasi:

»Članak 8.

(1) Prilikom prodaje plavoperajne tune i igluna moraju se poštivati i posebni propisi o programu dokumentacije koja prati plavoperajnu tunu i igluna na tržištu.

(2) U slučaju prve prodaje plavoperajne tune i igluna registrirani prvi kupci mogu biti subjekti u poslovanju s hranom koji su korisnici odobrenih objekta odobreni za djelatnosti iz odjeljka VIII. u Upisniku odobrenih objekata ministarstava, subjekti u poslovanju s hranom – ribarnice koje je registriralo ministarstvo i upisane su u Upisnik registriranih objekata u poslovanju s hranom životinjskog podrijetla i subjekti u poslovanju s hranom koji se bave ugostiteljstvom.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-01/51
 Urbroj: 525-12/781-25-37
 Zagreb, 22. kolovoza 2025.

Potpredsjednik Vlade
 i ministar
 David Vlajčić, v. r.
### NN 120/2025 (12.9.2025.), Pravilnik o prestanku važenja pravilnika o sljedivosti plavoperajne tune (Thunnus thynnus) i igluna (Xiphias gladius)

MINISTARSTVO POLJOPRIVREDE, ŠUMARSTVA I RIBARSTVA

1716

Na temelju članka 46. stavka 3. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.), a u vezi s člankom 6. stavkom 2. podstavkom 8. Zakona o hrani (»Narodne novine«, broj 18/23), ministar poljoprivrede, šumarstva i ribarstva donosi

PRAVILNIK

O PRESTANKU VAŽENJA PRAVILNIKA O SLJEDIVOSTI PLAVOPERAJNE TUNE (Thunnus thynnus) I IGLUNA (Xiphias gladius)

Članak 1.

Danom stupanja na snagu ovoga Pravilnika, prestaje važiti Pravilnik o sljedivosti plavoperajne tune (Thunnus thynnus) i igluna (Xiphias gladius) (»Narodne novine«, broj 46/25.).

Članak 2.

(1) Danom stupanja na snagu ovoga Pravilnika:

1. mrežna aplikacija HRiba prestaje s radom,

2. neće biti dostupno učitavanje zaduženih i iskorištenih markica i naljepnica u sustavu sljedivosti s rokom trajanja koji još nije istekao,

3. markice i naljepnice koje su zadužene kroz sustav sljedivosti, a nisu iskorištene, korisnici su dužni vratiti do 31. prosinca 2025. godine.

(2) Markice i naljepnice iz stavka 1. točke 3. ovoga članka mogu se vratiti osobno u nadležne ispostave Ministarstva poljoprivrede, šumarstva i ribarstva – Uprave ribarstva ili preporučenom pošiljkom, na adresu Ministarstva poljoprivrede, šumarstva i ribarstva – Uprava ribarstva, Alexandera von Humboldta 4b, 10 000 Zagreb ili adrese nadležnih ispostava čiji se popis nalazi na mrežnoj stranici Uprave ribarstva https://ribarstvo.mps.hr/default.aspx?id=19.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-01/17
 Urbroj: 525-12/781-25-8
 Zagreb, 22. kolovoza 2025.

Potpredsjednik Vlade
 i ministar
 David Vlajčić, v. r.
### NN 120/2025 (12.9.2025.), Odluka o donošenju Izmjena i dopuna Programa kontrole onečišćenja zraka za razdoblje od 2020. do 2029. godine

VLADA REPUBLIKE HRVATSKE

1710

Na temelju članka 16. stavaka 1. i 3. Zakona o zaštiti zraka (»Narodne novine«, br. 127/19., 57/22. i 136/24.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 11. rujna 2025. donijela

ODLUKU

O DONOŠENJU IZMJENA I DOPUNA PROGRAMA KONTROLE ONEČIŠĆENJA ZRAKA ZA RAZDOBLJE OD 2020. DO 2029. GODINE

I.

Donose se Izmjene i dopune Programa kontrole onečišćenja zraka za razdoblje od 2020. do 2029. godine (u daljnjem tekstu: Izmjene i dopune Programa), u tekstu koji je Vladi Republike Hrvatske dostavilo Ministarstvo zaštite okoliša i zelene tranzicije aktom, klasa: 351-05/24-05/3, urbroj: 517-03-3-1-25-81, od 26. kolovoza 2025.

II.

Zadužuje se Ministarstvo zaštite okoliša i zelene tranzicije da Izmjene i dopune Programa objavi na svojim mrežnim stranicama.

III.

Zadužuje se Ministarstvo zaštite okoliša i zelene tranzicije da o ovoj Odluci izvijesti nadležna tijela, nositelje provedbe Izmjena i dopuna Programa.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/169

Urbroj: 50301-05/31-25-8

Zagreb, 11. rujna 2025.

Predsjednik
 mr. sc. Andrej Plenković, v. r.
### NN 121/2025 (17.9.2025.), Indeks proizvođačkih cijena industrijskih proizvoda na domaćem tržištu u kolovozu 2025.

Državni zavod za statistiku

1737

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U KOLOVOZU 2025.

lndeks proizvođačkih cijena industrijskih proizvoda na domaćem tržištu u kolovozu 2025. u odnosu na srpanj 2025. iznosi 100,3.

Klasa: 954-01/25-01/01

Urbroj: 555-01-05-03-02-25-18

Zagreb, 9. rujna 2025.

Glavna ravnateljica
 Lidija Brković, v. r.
### NN 121/2025 (17.9.2025.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

1739

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15), ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Zatvara se za promet postojeći željezničko-cestovni prijelaz na križanju željezničke pruge M201 (Gyekenyes) – Državna granica – Koprivnica – Dugo Selo u km 457+568, između kolodvora Dugo Selo i Vrbovec i nerazvrstane ceste.

II.

Ova Odluka stupa na snagu danom donošenja.

Klasa: 341-04/25-02/10
 Urbroj: 387-03/05-25-02
 Zagreb, 10. rujna 2025.

V. d. ravnatelja
 Želimir Delač, dipl. ing. el., v. r.
### NN 121/2025 (17.9.2025.), Indeks potrošačkih cijena u kolovozu 2025.

DRŽAVNI ZAVOD ZA STATISTIKU

1738

Državni zavod za statistiku objavljuje

INDEKS

POTROŠAČKIH CIJENA U KOLOVOZU 2025.

Indeks potrošačkih cijena u kolovozu 2025. u odnosu na srpanj 2025. iznosi 100,1.

Klasa: 956-03/25-01/3
 Urbroj: 555-01-04-06-01-25-18
 Zagreb, 15. rujna 2025.

Glavna ravnateljica
 Lidija Brković, v. r.
### NN 121/2025 (17.9.2025.), Naredba o zabrani provedbe radova gospodarenja šumama

Ministarstvo poljoprivrede, šumarstva i ribarstva

1736

Na temelju članka 23. stavka 3. Zakona o šumama (»Narodne novine«, broj 68/18., 115/18., 98/19., 32/20., 145/20., 101/23. i 36/24.) potpredsjednik Vlade i ministar poljoprivrede, šumarstva i ribarstva donosi

NAREDBU

O ZABRANI PROVEDBE RADOVA GOSPODARENJA ŠUMAMA

Članak 1.

(1) Ovom Naredbom propisuju se neposredne mjere radi zaštite šuma i šumskih zemljišta od nastanka šteta, koje mogu nastati kao posljedica prirodne nepogode od dana 19. srpnja 2023.

(2) U skladu s načelima održivog gospodarenja šumama, svrha ove Naredbe je zaštita javnog interesa te očuvanje šuma kao dobra od interesa za Republiku Hrvatsku.

Članak 2.

Ovom Naredbom se zabranjuje provedba rada pridobivanja drvnih šumskih proizvoda propisanog šumskogospodarskim planom, i to izvršenje propisa etata glavnog i prethodnog prihoda, do kraja važenja šumskogospodarskog plana, u:

Gospodarskoj jedinici »Maglaj – Kruškovnik«, odjelu/odsjeku 24a, 28c, 65b i l41a,

Gospodarskoj jedinici »Novigradska planina«, odjelu/odsjeku 16b,

Gospodarskoj jedinici »Trakošćan«, odjelu/odsjeku 3c, 3d, 3e, 4a, 5b i 5d,

Gospodarskoj jedinici »Kompoljski vrh«, odjelu/odsjeku 1a, 6a, 6b i 17c,

Gospodarskoj jedinici »Zapadni Resnik«, odjelu/odsjeku 22b,

Gospodarska jedinica »Šijanova kosa«, odjelu/odsjeku 1a, 1b, 2a i 3a,

Gospodarskoj jedinici »Trovrh – Kik«, odjelu/odsjeku 25c i 93a,

Gospodarskoj jedinici »Vuka«, odjelu/odsjeku 2f, 12a, 14a, l5a, l8a, 18c, 35a, 35e, 36b, 36d, 37b, 40a, 53b, 53c, 53d, 54a, 54b, 54c, 54d, 65a, 68a,78a i 108h,

Gospodarskoj jedinici »Štirovača«, odjelu/odsjeku 7a, 7b, 30a, 32a, 43a i 45b,

Gospodarskoj jedinici »Zelenika«, odjelu/odsjeku 57c, 58c, 58d, 63d, 64a, 69c, 73b, 73d, 74b i 76a,

Gospodarskoj jedinici »Grede Kamare«, odjelu/odsjeku 7a, 7c, 21a, 28a, 35a, 37b, 37d, 38g, 39a, 39d, 40a, 41f, 42a, 48c, 49b, 49c, 51b, 59b, 59c, 60b, 60c, 60d, 61b, 62c, 91b i 91d,

Gospodarskoj jedinici »Suho«, odjelu/odsjeku 41a i 125a,

Gospodarskoj jedinici »Priobalne šume Rovinja«, odjelu/odsjeku l3a i 13b,

Gospodarskoj jedinici »Planik«, odjelu/odsjeku 7g, 9c, 35g, 47a, 66e, 71c, 74b i 82b,

Gospodarskoj jedinici »Motovun«, odjelu/odsjeku 1c, 12b, 15a, 15c, l5d, 16h, 19h, 33n, 33m, 34b, 34c, 37j, 38b, 38c, 40k i 44a i

Gospodarskoj jedinici »Trepa«, odjelu/odsjeku 41d, 41g, 45b, 45c, 45d, 45f, 45i, 45j, 46a, 47b i 49a.

Članak 3.

Ova Naredba stupa na snagu osmoga dana od dana objave u »Narodnim novinama«.

Klasa: 321-02/25-01/117
 Urbroj: 525-10/593-25-2
 Zagreb, 25. kolovoza 2025.

Potpredsjednik Vlade
 i ministar
 David Vlajčić, v. r.
### NN 121/2025 (17.9.2025.), Rješenje o razrješenju ravnateljice Uprave za pravne poslove u zdravstvu u Ministarstvu zdravstva

VLADA REPUBLIKE HRVATSKE

1731

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 11. rujna 2025. donijela

RJEŠENJE

O RAZRJEŠENJU RAVNATELJICE UPRAVE ZA PRAVNE POSLOVE U ZDRAVSTVU U MINISTARSTVU ZDRAVSTVA

Razrješuje se MARIJA PEĆANAC položaja ravnateljice Uprave za pravne poslove u zdravstvu u Ministarstvu zdravstva, s danom 9. rujna 2025., zbog isteka mandata.

Klasa: UP/I 080-02/25-02/108

Urbroj: 50301-15/07-25-2

Zagreb, 11. rujna 2025.

Predsjednik
 mr. sc. Andrej Plenković, v. r.
### NN 121/2025 (17.9.2025.), Rješenje o razrješenju člana i imenovanju članice Upravnog vijeća Agencije za pravni promet i posredovanje nekretninama

VLADA REPUBLIKE HRVATSKE

1732

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 11. stavka 2. Uredbe o Agenciji za pravni promet i posredovanje nekretninama (»Narodne novine«, broj 19/25.), Vlada Republike Hrvatske je na sjednici održanoj 11. rujna 2025. donijela

RJEŠENJE

O RAZRJEŠENJU ČLANA I IMENOVANJU ČLANICE UPRAVNOG VIJEĆA AGENCIJE ZA PRAVNI PROMET I POSREDOVANJE NEKRETNINAMA

1. Razrješuje se ŠIME ERLIĆ dužnosti člana Upravnog vijeća Agencije za pravni promet i posredovanje nekretninama.

2. Imenuje se NATAŠA MIKUŠ ŽIGMAN, ministrica regionalnoga razvoja i fondova Europske unije, članicom Upravnog vijeća Agencije za pravni promet i posredovanje nekretninama, po položaju.

Klasa: 080-02/25-03/106

Urbroj: 50301-15/07-25-2

Zagreb, 11. rujna 2025.

Predsjednik
 mr. sc. Andrej Plenković, v. r.
### NN 121/2025 (17.9.2025.), Rješenje o razrješenju i imenovanju članice Upravnog vijeća Agencije za ugljikovodike

VLADA REPUBLIKE HRVATSKE

1733

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 10. stavka 4. Zakona o osnivanju Agencije za ugljikovodike (»Narodne novine«, br. 14/14., 73/17., 84/21. i 155/23.), Vlada Republike Hrvatske je na sjednici održanoj 11. rujna 2025. donijela

RJEŠENJE

O RAZRJEŠENJU I IMENOVANJU ČLANICE UPRAVNOG VIJEĆA AGENCIJE ZA UGLJIKOVODIKE

1. Razrješuje se DUNJA MAGAŠ dužnosti članice Upravnog vijeća Agencije za ugljikovodike, na koju je imenovana kao državna dužnosnica ministarstva nadležnog za prostorno uređenje, zbog isteka mandata.

2. Imenuje se DUNJA MAGAŠ članicom Upravnog vijeća Agencije za ugljikovodike, kao državna dužnosnica ministarstva nadležnog za prostorno uređenje.

Klasa: 080-02/25-03/108

Urbroj: 50301-15/28-25-2

Zagreb, 11. rujna 2025.

Predsjednik
 mr. sc. Andrej Plenković, v. r.
### NN 121/2025 (17.9.2025.), Rješenje o opozivu predstavnika i imenovanju predstavnice Vlade Republike Hrvatske u Gospodarsko-socijalno vijeće

VLADA REPUBLIKE HRVATSKE

1734

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članaka 6. i 7. Sporazuma o osnivanju Gospodarsko-socijalnog vijeća (»Narodne novine«, broj 106/23.), Vlada Republike Hrvatske je na sjednici održanoj 11. rujna 2025. donijela

RJEŠENJE

O OPOZIVU PREDSTAVNIKA I IMENOVANJU PREDSTAVNICE VLADE REPUBLIKE HRVATSKE U GOSPODARSKO-SOCIJALNO VIJEĆE

1. Opoziva se ŠIME ERLIĆ dužnosti predstavnika Vlade Repub­like Hrvatske u Gospodarsko-socijalnom vijeću.

2. Imenuje se NATAŠA MIKUŠ ŽIGMAN, ministrica regionalnoga razvoja i fondova Europske unije, predstavnicom Vlade Repub­like Hrvatske u Gospodarsko-socijalno vijeće.

Klasa: 080-02/25-03/109

Urbroj: 50301-15/28-25-2

Zagreb, 11. rujna 2025.

Predsjednik
 mr. sc. Andrej Plenković, v. r.
### NN 121/2025 (17.9.2025.), Uredba o vrsti vatrenog naoružanja i streljiva koje koriste ovlašteni carinski službenici

VLADA REPUBLIKE HRVATSKE

1721

Na temelju članka 59. stavka 10. Zakona o carinskoj službi (»Narodne novine«, br. 68/13., 30/14., 115/16., 39/19., 98/19., 155/23. i 36/24.), Vlada Republike Hrvatske je na sjednici održanoj 16. rujna 2025. donijela

UREDBU

O VRSTI VATRENOG NAORUŽANJA I STRELJIVA KOJE KORISTE OVLAŠTENI CARINSKI SLUŽBENICI

Članak 1.

Ovom Uredbom propisuje se vrsta vatrenog naoružanja i streljiva koje koriste ovlašteni carinski službenici.

Članak 2.

Oružjem u smislu ove Uredbe smatra se osnovno vatreno naoružanje s pripadajućim streljivom sa zrnom pune košuljice i posebno vatreno naoružanje s pripadajućim streljivom.

Članak 3.

(1) Osnovno vatreno naoružanje ovlaštenih carinskih službenika je:

– kratko vatreno oružje – poluautomatski pištolj kalibra 9x19 mm ili 45ACP, kapaciteta spremnika s najmanje 12 naboja, kada poslove obavlja u odori

– kratko vatreno oružje – poluautomatski pištolj manjih dimenzija kalibra 9x19 mm ili 45ACP ili revolver kalibra 38 specijal, spremnika s najmanje pet naboja, kada poslove obavlja u civilnoj odjeći.

(2) Osnovno vatreno naoružanje ovlašteni carinski službenik zadužuje osobno.

Članak 4.

(1) Posebno vatreno naoružanje ovlaštenih carinskih službenika je:

– kratko vatreno oružje automatsko svih kalibara do 9 mm, s mogućnošću ugradnje optičkih ciljnika te rasvjetnih tijela za naoružanje

– dugo vatreno oružje, poluautomatsko ili automatsko svih kalibara do 9 mm, s mogućnošću ugradnje optičkih ciljnika te rasvjetnih tijela za naoružanje.

(2) Posebno vatreno naoružanje zadužuju službe za mobilne jedinice koje djeluju u sastavu Središnjeg ureda Carinske uprave i u istima ga smiju koristiti samo oni carinski službenici koji su posebnom odlukom ravnatelja Carinske uprave ovlašteni za korištenje posebnog vatrenog naoružanja i koji su osposobljeni za rukovanje posebnim vatrenim oružjem.

(3) Ovlaštenim carinskim službenicima iz stavka 2. ovoga članka se posebno vatreno naoružanje daje na uporabu po odluci ravnatelja Carinske uprave ili osobe koju on ovlasti, radi izvršenja pojedinačnog zadatka za koje je prethodno analitički procijenjeno da postoji opasnost od povećane ili specifične ugroze, sukladno općoj sigurnosnoj procjeni i taktičkim potrebama Carinske uprave.

Članak 5.

Ovlašteni carinski službenik ovlašten je uporabiti vatreno oružje kada na drugi način ne može zaštiti svoj život ili život drugih osoba.

Članak 6.

Ministarstvo financija, Carinska uprava, vodi evidencije o zaduženom osnovnom vatrenom naoružanju i zaduženom posebnom vatrenom naoružanju, pripadajućem streljivu i pripadajućoj opremi prema propisima o materijalno-financijskom poslovanju.

Članak 7.

Danom stupanja na snagu ove Uredbe prestaje važiti Uredba o vrsti vatrenog naoružanja i streljiva koje koriste ovlašteni carinski službenici (»Narodne novine«, broj 147/13.).

Članak 8.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/74

Urbroj: 50301-05/31-25-5

Zagreb, 16. rujna 2025.

Predsjednik
 mr. sc. Andrej Plenković, v. r.
### NN 121/2025 (17.9.2025.), Odluka o isplati jednokratnog novčanog primanja hrvatskim braniteljima iz Domovinskog rata – korisnicima prava u sustavu skrbi radi ublažavanja posljedica rasta troškova života

VLADA REPUBLIKE HRVATSKE

1727

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 16. rujna 2025. donijela

ODLUKU

O ISPLATI JEDNOKRATNOG NOVČANOG PRIMANJA HRVATSKIM BRANITELJIMA IZ DOMOVINSKOG RATA – KORISNICIMA PRAVA U SUSTAVU SKRBI RADI UBLAŽAVANJA POSLJEDICA RASTA TROŠKOVA ŽIVOTA

I.

Ovom Odlukom uređuje se isplata jednokratnog novčanog primanja hrvatskim braniteljima iz Domovinskog rata, korisnicima prava u sustavu skrbi o hrvatskim braniteljima iz Domovinskog rata i sustavu socijalne skrbi, radi ublažavanja posljedica rasta troškova života, u iznosima i pod uvjetima koji se uređuju ovom Odlukom.

II.

Jednokratno novčano primanje iz točke I. ove Odluke isplatit će se:

– korisniku kojemu je za mjesec koji prethodi mjesecu isplate jednokratnog novčanog primanja priznato pravo na naknadu za nezaposlenog hrvatskog branitelja iz Domovinskog rata i članove njihovih obitelji prema propisu kojim se uređuju prava hrvatskih branitelja iz Domovinskog rata i članova njihovih obitelji

– korisniku, hrvatskom branitelju, kojemu je za mjesec koji prethodi mjesecu isplate jednokratnog novčanog primanja priznato pravo na zajamčenu minimalnu naknadu u sustavu socijalne skrbi, i

– hrvatskim braniteljima iz Domovinskog rata koji se na zadnji dan mjeseca koji prethodi mjesecu isplate jednokratnog novčanog primanja vode u Evidenciji nezaposlenih, koju vodi Hrvatski zavod za zapošljavanje, a nisu korisnici zajamčene minimalne naknade ni naknade za nezaposlene hrvatske branitelje iz Domovinskog rata i članove njihovih obitelji.

III.

Jednokratno novčano primanje iz točke II. ove Odluke određuje se u iznosu od 100,00 eura.

IV.

Jednokratno novčano primanje iz točke III. ove Odluke isplatit će se putem Ministarstva hrvatskih branitelja.

V.

Jednokratno novčano primanje utvrđeno ovom Odlukom ne smatra se dohotkom sukladno članku 8. stavku 2. točki 1. Zakona o porezu na dohodak (»Narodne novine«, br. 115/16., 106/18., 121/19., 32/20., 138/20., 151/22., 114/23. i 152/24.) te nije prihod u smislu članka 14.c Zakona o dobrovoljnom zdravstvenom osiguranju (»Narodne novine«, br. 85/06., 150/08., 71/10., 53/20., 120/21. i 23/23.).

Jednokratno novčano primanje utvrđeno ovom Odlukom ne može biti predmet ovrhe.

VI.

Sredstva za provedbu ove Odluke osiguravaju se u Državnom proračunu Republike Hrvatske za 2025. godinu i projekcijama za 2026. i 2027. godinu na razdjelu 041 – Ministarstvo hrvatskih branitelja.

VII.

Za provedbu ove Odluke zadužuje se Ministarstvo hrvatskih branitelja.

VIII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/25-04/397
 Urbroj: 50301-29/09-25-2
 Zagreb, 16. rujna 2025.

Predsjednik
 mr. sc. Andrej Plenković, v. r.
### NN 121/2025 (17.9.2025.), Uredba o izmjeni Uredbe o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad

VLADA REPUBLIKE HRVATSKE

1724

Na temelju članka 43. stavka 5. Zakona o socijalnoj skrbi (»Narodne novine«, br. 18/22., 46/22., 119/22., 71/23., 156/23. i 61/25.), Vlada Republike Hrvatske je na sjednici održanoj 16. rujna 2025. donijela

UREDBU

O IZMJENI UREDBE O MJESEČNOM IZNOSU NAKNADE ZA UGROŽENOG KUPCA ENERGENATA, NAČINU SUDJELOVANJA U PODMIRENJU TROŠKOVA ENERGENATA KORISNIKA NAKNADE I POSTUPANJU HRVATSKOG ZAVODA ZA SOCIJALNI RAD

Članak 1.

U Uredbi o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad (»Narodne novine«, br. 31/22., 104/22., 31/23., 28/24., 32/24., 104/24. i 56/25.), u članku 2. stavku 2. riječi: »30. rujna 2025.« zamjenjuju se riječima: »31. ožujka 2026.«.

Članak 2.

Korisnici prava na naknadu za ugroženog kupca energenata kojima je na dan stupanja na snagu ove Uredbe priznato pravo na naknadu za ugroženog kupca energenta na rok iz članka 2. stavka 2. Uredbe o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad (»Narodne novine«, br. 31/22., 104/22., 31/23., 28/24., 32/24., 104/24. i 56/25.), od dana stupanja na snagu ove Uredbe uvećanu naknadu iz članka 1. ove Uredbe ostvaruju do prestanka prava na naknadu za ugroženog kupca energenata, a najkasnije do 31. ožujka 2026.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/25-03/88

Urbroj: 50301-04/12-25-1

Zagreb, 16. rujna 2025.

Predsjednik
 mr. sc. Andrej Plenković, v. r.
### NN 121/2025 (17.9.2025.), Zaključak u vezi s potporom studenskim centrima za održiv sustav prehrane

VLADA REPUBLIKE HRVATSKE

1730

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 16. rujna 2025. donijela

ZAKLJUČAK

1. Vlada Republike Hrvatske nastavlja podupirati studenske centre kojima su u nabavi namirnica cijene neodrživo povećane, kao i cijene energenata, stoga je za održiv sustav prehrane studenata nužna daljnja provedba mjere kojom se definira visina subvencije.

2. Zadužuje se Ministarstvo znanosti, obrazovanja i mladih da, u cilju realizacije točke 1. ovoga Zaključka, pristupi žurnoj izmjeni odredbi Pravilnika o uvjetima i načinu ostvarivanja prava na pokriće troškova prehrane studenata (»Narodne novine«, br. 120/13., 8/14., 113/22., 37/23., 111/24. i 33/25.) na način da se produlji primjena mjere do 30. rujna 2026.

3. Ovaj Zaključak objavit će se u »Narodnim novinama«.

Klasa: 022-03/25-07/296
 Urbroj: 50301-04/25-25-2
 Zagreb, 16. rujna 2025.

Predsjednik
 mr. sc. Andrej Plenković, v. r.
### NN 121/2025 (17.9.2025.), Odluka o određivanju Referentnog centra za more

VLADA REPUBLIKE HRVATSKE

1728

Na temelju članka 145. stavka 1. Zakona o zaštiti okoliša (»Narodne novine«, br. 80/13., 153/13., 78/15., 12/18. i 118/18.), Vlada Republike Hrvatske je na sjednici održanoj 16. rujna 2025. donijela

ODLUKU

O ODREĐIVANJU REFERENTNOG CENTRA ZA MORE

I.

Referentnim centrom za more određuje se Institut za oceanografiju i ribarstvo, Split, Šetalište Ivana Meštrovića 63, kao nositelj u zajednici s Institutom Ruđer Bošković, Zagreb, Bijenička cesta 54, kao partnerom.

II.

Referentni centar za more ispunjava uvjete propisane Pravilnikom o Referentnom centru za more (»Narodne novine« br. 76/17. i 75/25., u daljnjem tekstu: Pravilnik) i iste je dužan kontinuirano održavati.

III.

Referentni centar za more obavlja za Ministarstvo zaštite okoliša i zelene tranzicije (u daljnjem tekstu: Ministarstvo) poslove iz nadležnosti u skladu sa zakonom kojim se uređuje zaštita okoliša i sukladno Pravilniku, na propisani način i u propisanim rokovima.

IV.

Referentni centar za more provodi godišnji program rada sukladno Pravilniku.

V.

Financijska sredstva za rad Referentnog centra za more osiguravaju se u državnom proračunu Republike Hrvatske na razdjelu Ministarstva.

VI.

Referentni centar za more obvezan je sve podatke koji se odnose na praćenje stanja tematskog područja, pokazatelje i rezultate analiza ažurno dostavljati Ministarstvu te u tu svrhu osigurava tehničke, kadrovske, materijalne i druge potrebne uvjete.

VII.

Referentni centar za more određuje se na rok od šest godina od dana stupanja na snagu ove Odluke.

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/391

Urbroj: 50301-05/31-25-4

Zagreb, 16. rujna 2025.

Predsjednik
 mr. sc. Andrej Plenković, v. r.
### NN 122/2025 (19.9.2025.), Ispravak Uredbe o izmjenama Uredbe o otklanjanju poremećaja na domaćem tržištu energije

VLADA REPUBLIKE HRVATSKE

1747

Nakon uspoređivanja s izvornim tekstom Uredbe o izmjenama Uredbe o otklanjanju poremećaja na domaćem tržištu energije koja je objavljena u »Narodnim novinama«, broj 121/25., od 17. rujna 2025., utvrđena je pogreška te se daje

ISPRAVAK UREDBE

O IZMJENAMA UREDBE O OTKLANJANJU POREMEĆAJA NA DOMAĆEM TRŽIŠTU ENERGIJE

U Uredbi o izmjenama Uredbe o otklanjanju poremećaja na domaćem tržištu energije (»Narodne novine«, broj 121/25.), u članku 2. stavku 1. umjesto broja: »0,41468« ispravno treba stajati broj: »0,041468«.

U članku 7. stavku 7. umjesto riječi: »iz stavka 8. ovoga članka« ispravno trebaju stajati riječi: »iz stavka 6. ovoga članka«.

Klasa: 022-03/25-03/89
 Urbroj: 50301-05/31-25-8
 Zagreb, 18. rujna 2025.

Glavna tajnica
 Ivona Ferenčić, v. r.
### NN 123/2025 (24.9.2025.), Odluka o imenovanju suca Visokog kaznenog suda Republike Hrvatske

Državno sudbeno vijeće

1750

Na temelju članka 55. stavak 1. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta – ZDSV), Državno sudbeno vijeće (u daljnjem dijelu teksta Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Marine Paulić, Ivone Rupić i Lidije Vidjak, članova Vijeća, na 44. sjednici održanoj 29. svibnja 2025., donijelo je

ODLUKU

Za suca Visokog kaznenog suda Republike Hrvatske imenuje se DRAŽEN KEVRIĆ.

Klasa: 711-06/24-01/02
 Urbroj: 453-01/02-25-8
 Zagreb, 29. svibnja 2025.

Predsjednik
 Državnog sudbenog vijeća
 Darko Milković, v. r.
### NN 123/2025 (24.9.2025.), Odluka o imenovanje suca Županijskog suda u Osijeku

DRŽAVNO SUDBENO VIJEĆE

1751

Na temelju članka 51. stavak 3. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda RH br. U-I-5991/2012, 28/13, 82/15, 67/18, 126/19, 80/22, 16/23, 83/23 – Odluka Ustavnog suda RH broj Ustavnog suda RH br. U-I-2826/2023 i 155/23) – u daljnjem dijelu teksta – ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Mišela Jakšića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 45. sjednici održanoj 12. lipnja 2025., donijelo je

ODLUKU

Za suca Županijskog suda u Osijeku imenuje se ANTUN BUŠIĆ, sudac Općinskog suda u Vinkovcima.

Klasa: 711-05/25-01/07
 Urbroj: 453-01/02-25-14
 Zagreb, 12. lipnja 2025.

Predsjednik
 Državnog sudbenog vijeća
 Darko Milković, v. r.
### NN 123/2025 (24.9.2025.), Odluka o imenovanju sutkinje Županijskog suda u Puli

DRŽAVNO SUDBENO VIJEĆE

1752

Na temelju članka 55. stavak 8. i 9. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta ZDSV), Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Marine Paulić, Lidije Vidjak, članova Vijeća, na 46. sjednici održanoj 3. srpnja 2025., donijelo je

ODLUKU

Za sutkinju Županijskog suda u Puli imenuje se KRISTINA KNEŽEVIĆ ČERVAR.

Klasa: 711-05/25-01/01
 Urbroj: 453-01/07-25-12
 Zagreb, 3. srpnja 2025.

Predsjednik
 Državnog sudbenog vijeća
 Darko Milković, v. r.
### NN 123/2025 (24.9.2025.), Odluka o imenovanju sudaca Općinskog suda u Puli – Pola

DRŽAVNO SUDBENO VIJEĆE

1753

Na temelju članaka 56. i 56.a Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Eveline Čolović Tomić, Gorana Goluže, Marine Paulić, Ivone Rupić, Lidije Vidjak, prof. dr. sc. Maria Vinkovića, članova Vijeća, na 33. sjednici održanoj 30. siječnja 2025., donijelo je

ODLUKU

Za suce Općinskog suda u Puli – Pola imenuju se TOMISLAV JURKIĆ, JELENA MAVRIĆ, ANDREJ PUDELKO i ANA VLAINIĆ.

Klasa: 711-33/24-01/12
 Urbroj: 453-01/03-25-25
 Zagreb, 30 siječnja 2025.

Predsjednik
 Darko Milković, v. r.
### NN 123/2025 (24.9.2025.), Odluka o imenovanju sutkinje Općinskog suda u Zadru, Stalne službe u Pagu

DRŽAVNO SUDBENO VIJEĆE

1754

Na temelju članaka 56. i 56. a. Zakona o Državnom sudbenom vijeću (»Narodne novine« broj 116/10, 57/11, 130/11, 13/013 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22 i 16/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Mišela Jakšića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 45. sjednici održanoj 12. lipnja 2025., donijelo je

ODLUKU

Za sutkinju Općinskog suda u Zadru, Stalna služba u Pagu imenuje se MARIJANA ZELIĆ, viša sudska savjetnica u Općinskom sudu u Zadru.

Klasa: 711-01/25-01/01
 Urbroj: 453-01/02-25-14
 Zagreb, 12. lipnja 2025.

Predsjednik
 Državnog sudbenog vijeća
 Darko Milković, v. r.
### NN 123/2025 (24.9.2025.), Odluka o imenovanju sutkinja Općinskog suda u Dubrovniku

DRŽAVNO SUDBENO VIJEĆE

1755

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka USRH broj U-I-5991/2012, 28/13, 82/15, 67/18, 126/19, 80/22, 16/33, 83/23 – Odluka USRH U-I-2826/2023 i 155/23 – dalje u tekstu ZDSV), Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća te Eveline Čolović Tomić, Antuna Dominka, Gorana Goluže, Marine Paulić i Lidije Vidjak, članova Vijeća, na 46. sjednici održanoj 3. srpnja 2025., donijelo je

ODLUKU

Za sutkinje Općinskog suda u Dubrovniku imenuju se:

1. DALIA DILBEROVIĆ, sudska savjetnica u Općinskom sudu u Dubrovniku i

2. AZRA BUDALICA MIJALIĆ, viša sudska savjetnica u Općinskom sudu u Dubrovniku.

Klasa: 711-01/25-01/04
 Urbroj: 453-01/02-25-14
 Zagreb, 3. srpnja 2025.

Predsjednik
 Državnog sudbenog vijeća
 Darko Milković, v. r.
### NN 123/2025 (24.9.2025.), Odluka o imenovanju sutkinje Općinskog kaznenog suda u Zagrebu

DRŽAVNO SUDBENO VIJEĆE

1756

Na temelju članaka 56. i 56.a Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak, prof. dr. sc. Maria Vinkovića, članova Vijeća, na 41. sjednici održanoj 10. travnja 2025., donijelo je

ODLUKU

Za sutkinju Općinskog kaznenog suda u Zagrebu imenuje se MARINA KAPIKUL.

Klasa: 711-33/24-01/06
 Urbroj: 453-01/03-25-15
 Zagreb, 10. travnja 2025.

Predsjednik
 Darko Milković, v. r.
### NN 123/2025 (24.9.2025.), Odluka o imenovanju sudaca Općinskog suda u Rijeci

DRŽAVNO SUDBENO VIJEĆE

1757

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20, 16/23, 88/23 i 155/23 – u daljnjem dijelu teksta – ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Eveline Čolović Tomić, Antuna Dominka, Gorana Goluže, Marine Paulić i Lidije Vidjak članova Vijeća, na 46. sjednici održanoj 3. srpnja 2025., donijelo je

ODLUKU

Za suce Općinskog suda u Rijeci imenuju se DANIJELA JAŽIĆ, viša državnoodvjetnička savjetnica u Općinskom kaznenom državnom odvjetništvu u Zagrebu, MARKO MALJEVAC, viši sudski savjetnik – specijalist u Općinskom sudu u Rijeci, MAJA PEĆAR KOPAJTIĆ, viša sudska savjetnica u Upravnom sudu u Rijeci i LEJLA RAŠIDKADIĆ, viša sudska savjetnica u Općinskom građanskom sudu u Zagrebu.

Klasa: 711-01/24-01/07
 Urbroj: 453-01/04-25-20
 Zagreb, 3. srpnja 2025.

Predsjednik
 Državnog sudbenog vijeća
 Darko Milković, v. r.
### NN 123/2025 (24.9.2025.), Odluka o imenovanju suca Općinskog suda u Velikoj Gorici

DRŽAVNO SUDBENO VIJEĆE

1758

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20, 16/23 i 155/23 – u daljnjem dijelu teksta – ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 45. sjednici održanoj 12. lipnja 2025., donijelo je

ODLUKU

Za suca Općinskog suda u Velikoj Gorici imenuje se MATIJA VUGIĆ-SAKAL, viši sudski savjetnik-specijalist u Županijskom sudu u Zagrebu.

Klasa: 711-01/24-01/08
 Urbroj: 453-01/04-25-19
 Zagreb, 12. lipnja 2025.

Predsjednik
 Državnog sudbenog vijeća
 Darko Milković, v. r.
### NN 123/2025 (24.9.2025.), Rješenje o razrješenju člana i imenovanju članice Nadzornog odbora Hrvatske banke za obnovu i razvitak

Vlada Republike Hrvatske

1748

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 17. stavka 2. Zakona o Hrvatskoj banci za obnovu i razvitak (»Narodne novine«, br. 138/06. i 25/13.), Vlada Republike Hrvatske je na sjednici održanoj 16. rujna 2025. donijela

RJEŠENJE

O RAZRJEŠENJU ČLANA I IMENOVANJU ČLANICE NADZORNOG ODBORA HRVATSKE BANKE ZA OBNOVU I RAZVITAK

1. Razrješuje se ŠIME ERLIĆ dužnosti člana Nadzornog odbora Hrvatske banke za obnovu i razvitak.

2. Imenuje se NATAŠA MIKUŠ ŽIGMAN, ministrica regionalnoga razvoja i fondova Europske unije, članicom Nadzornog odbora Hrvatske banke za obnovu i razvitak, po položaju.

Klasa: 080-02/25-03/111
 Urbroj: 50301-15/28-25-2
 Zagreb, 16. rujna 2025.

Predsjednik
 mr. sc. Andrej Plenković, v. r.
### NN 123/2025 (24.9.2025.), Ispravak Uredbe o izmjeni Uredbe o ekološkoj mreži i nadležnostima javnih ustanova za upravljanje područjima ekološke mreže

NARODNE NOVINE

1774

Nakon usporedbe s izvornim tekstom Uredbe o izmjeni Uredbe o ekološkoj mreži i nadležnostima javnih ustanova za upravljanje područjima ekološke mreže objavljene u »Narodnim novinama« broj 87 od 6. lipnja 2025. utvrđena je tiskarska pogreška te se daje

ISPRAVAK UREDBE

O IZMJENI UREDBE O EKOLOŠKOJ MREŽI I NADLEŽNOSTIMA JAVNIH USTANOVA ZA UPRAVLJANJE PODRUČJIMA EKOLOŠKE MREŽE

U Uredbi o izmjeni Uredbe o ekološkoj mreži i nadležnostima javnih ustanova za upravljanje područjima ekološke mreže (»Narodne novine« broj 87/2025.) u Prilogu V. Nadležnosti javnih ustanova za upravljanje i donošenje plana upravljanja područjem ekološke mreže, u tablici pod identifikacijskim brojem područja HR3000171, za područje Ušće Krke objavljena je pogrešna javna ustanova nadležna za upravljanje tim područjem koja ispravno glasi: »Javna ustanova za upravljanje zaštićenim područjima i drugim zaštićenim dijelovima prirode Šibensko-kninske županije – Priroda«.

Urbroj: 50501-10/1-25-01

Zagreb, 16. srpnja 2025.

Glavna urednica
 Zdenka Pogarčić, v. r.